CELEX: 62020TN0208
Language: sl
Date: 2020-04-09 00:00:00
Title: Zadeva T-208/20: Tožba, vložena 9. aprila 2020 – JH/Europol

8.6.2020   
            
            
               SL
            
            
               Uradni list Evropske unije
            
            
               C 191/38
            
         
      Tožba, vložena 9. aprila 2020 – JH/Europol
      (Zadeva T-208/20)
      (2020/C 191/52)
      Jezik postopka: nemščina
      
         Stranki
      
      
         Tožeča stranka: JH (zastopnik: M. Quaas, odvetnik)
      
         Tožena stranka: Agencija Evropske unije za sodelovanje na področju preprečevanja, odkrivanja in preiskovanja kaznivih dejanj (EUROPOL)
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  ugotovi nezakonitost odredbe, ki jo je izdal vodja urada tožene stranke z dne 2. aprila 2019, s katero je bila tožeča stranka s takojšnjim učinkom razrešena z vodstvenega položaja organizacijske enote GDPT (osebno varovanje) oddelka Governance Directorate Evropskega policijskega urada (Europol), in
               
            
                  —
               
               
                  toženi stranki naloži, da tožeči stranki plača nadomestilo, ki ga določi Splošno sodišče.
               
            
         Tožbeni razlogi in bistvene trditve
      
      Tožba temelji na naslednjih tožbenih razlogih.
      
                  1.
               
               
                  Kršitev kadrovskih predpisov Europola
                  Tožeča stranka trdi, da niso bili izpolnjeni pogoji za sporne disciplinske ukrepe na podlagi kadrovskih predpisov Europola. Tožena stranka se ni zmenila za veljavne določbe kadrovskih predpisov in je sprejete disciplinske ukrepe (šele) mesece kasneje utemeljila z odločbo o premestitvi, z učinkom za nazaj, ob sklicevanju na reorganizacijo.
               
            
                  2.
               
               
                  Škoda, povzročena zdravju in nezmožnost za delo
                  Tožeča stranka poleg tega zahteva odškodnino za bolečine, saj je bila njenemu zdravju zaradi nezakonitih ukrepov dokazano povzročena škoda, njeno nadaljnje poklicno delovanje pa je zaradi tega onemogočeno.